ฮั่งเส็งปิดเช้าบวก 50.39 จุด ขานรับข้อมูลศก.สหรัฐ
ฮั่งเส็งปิดเช้าบวก 50.39 จุด ขานรับข้อมูลศก.สหรัฐ
29 มี.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 50.39 จุด หรือ 0.21% ปิดภาคเช้าที่ 24,396.26 จุด โดยได้รับแรงหนุนจากข้อมูลเศรษฐกิจที่แข็งแกร่งของสหรัฐ
ทั้งนี้ ผลสำรวจของ Conference Board ระบุว่า ดัชนีความเชื่อมั่นของผู้บริโภคสหรัฐพุ่งขึ้นสู่ระดับ 125.6 ในเดือนมี.ค. ซึ่งเป็นระดับสูงสุดนับตั้งแต่เดือนธ.ค. 2543 และสูงกว่าที่นักวิเคราะห์คาดว่าจะอยู่ที่ 114.0
ขณะเดียวกัน ผลสำรวจของสแตนดาร์ด แอนด์ พัวร์/เคส ชิลเลอร์ ระบุว่า ดัชนีราคาบ้านทั่วประเทศในสหรัฐ พุ่งขึ้น 5.9% ในเดือนม.ค. เมื่อเทียบกับช่วงเดียวกันของปีก่อนหน้านี้ โดยดัชนีราคาบ้านเดือนม.ค.พุ่งสูงสุดในรอบ 31 เดือน เพราะได้แรงหนุนจากสต็อกบ้านที่อยู่ในระดับต่ำ